امریکا قوشمه ایالتلری نینگ کلیفورنیا ایالتیده یامغیر و کوچلی طوفان عاقبتیده حیاتینی یوقاتگنلر سانی 17 کیشی گه ییتدی.
ملی هوا وضعیتی مرکزی تامانیدن بیریلگن بیاناتده، یمان هوا شرطلری نینگ اینیقسه جنوبی کلیفورنیاده کمه یگن لیگینی معلوم قیلیب ایرته دن باشلب شمال تامانده ینگی بیر کوچلی طوفان و یامغیر احتمالی نینگ بارلیگیدن خبر بیریلدی.
ییتکچیلر، سیللر، سوو تاشقینلری، ییر سیلجیشی، کوچلی شمال و چقماق توشیش حادثه لری طفیلی ینه 2 کیشی نینگ اولگن لیشی بیلن تلفات سانی نینگ 17 گه ییتگن لیگینی قید ایتدی. کوچلی یامغیر و طوفان تاثیر قالدیرگن سنته کروز منطقه سیگه بارگن کلیفورنیا حاکمی گاوین نیوسوم تلفات سانی نینگ کوپه یش احتمالینی ایتدی.
نیوسوم، کلیفورنیاده گی 58 منطقه نینگ یرمیدن کوپراغی نینگ «فلاکت ساحه سی" ایتیب اعلان قیلینگن لیگینی معلوم قیلدی.
اینیقسه ایالت نینگ جنوب تامانیده یامغیر و طوفان نینگ کمه یشی بیلن سیل باسقینلریگه قرشی تخلیه قیلینگن 35 مینگ اطرافیده کیشی نینگ بیر قسمی نینگ اوی – جایلریگه قیتیب باریشلریگه رخصت بیریلدی و برق ترماقلری و زیان ییتگن یوللرنینگ توزه تیلیش ایشلریگه باشلندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
